Diari Oficial de la Generalitat Valenciana


Sumari del DOGV 5850, del 16-09-2008 (2008/10010)

ORDE de 4 de setembre de 2008, de la Conselleria de Governació, per la qual es modifica l'Orde de 26 de maig de 2008, per la qual es crea el Registre dels Servicis de Voluntariat de Protecció Civil de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2008/09/04/(1)/dof/vci/html**

### Dades del document

Número de DOGV
:   5850

Data del DOGV
:   16-09-2008

Secció del DOGV
:   I. DISPOSICIONS GENERALS

Número del document
:   2008/10119


Data del document
:   04-09-2008

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * dades personals
    * base de dades
    * administració regional
    * legislació

ORDE de 4 de setembre de 2008, de la Conselleria de Governació, per la qual es modifica l'Orde de 26 de maig de 2008, per la qual es crea el Registre dels Servicis de Voluntariat de Protecció Civil de la Comunitat Valenciana. [2008/10752]  
Mitjançant l'Orde de 26 de maig de 2008, de la Conselleria de Governació, es va crear el Registre dels Servicis de Voluntariat de Protecció Civil de la Comunitat Valenciana.  
Per tal de facilitar la inscripció de les agrupacions locals de voluntaris de protecció civil i les associacions o entitats col·laboradores en l'esmentat Registre i l'accés d'estos col·lectius a les ajudes que la Conselleria de Governació per a l'exercici 2008, es considera necessari modificar l'Orde de 26 de maig de 2008, per la qual cosa,  
ORDENE  
Article únic: modificació de l'Orde de 26 de maig de 2008  
L'Orde de 26 de maig de 2008 per la qual es crea el Registre dels Servicis de Voluntariat de Protecció Civil de la Comunitat Valenciana, es modifica en els termes següents:  
1. L'apartat B) 5. de l'article 5 queda redactat de la manera següent:  
«5. En cas de disposar d'un Conveni de Col·laboració amb la conselleria competent en matèria de protecció civil, l'Ajuntament on despleguen la seua activitat o un altre organisme o departament de l'administració, s'incorporarà en l'assentament del Registre la data de firma d'este.»  
2. L'apartat 2 A) 1 de l'article 7 queda redactat de la manera següent:  
«1. Certificat de l'acord del Ple de l'Ajuntament on es va aprovar la seua constitució o, si fa el cas, certificat de l'Ajuntament que acredite la constitució de l'Agrupació i indique la data en què va començar a desplegar les seues activitats.»  
3. L'apartat 2 A) 2 de l'article 7 queda redactat de la manera següent:  
«2. Certificat de l'acord del Ple de l'Ajuntament on es va aprovar el Reglament de l'Agrupació adaptat al que establix el Decret 7/2007, de 19 de gener, del Consell, pel qual es crea el Reglament Autonòmic dels Servicis de Voluntariat de Protecció Civil i Estatut del Voluntariat de Protecció Civil.»  
4. L'apartat 2 B) 4 de l'article 7 queda redactat de la manera següent:  
«4. Certificat de l'administració amb què col·labore en les tasques de protecció civil en què s'acredite eixe aspecte o la còpia del Conveni de Col·laboració corresponent.»  
5. La disposició addicional queda redactada de la manera següent:  
«Per tal que les agrupacions locals de voluntaris de protecció civil i les associacions o entitats col·laboradores en esta matèria puguen optar a la concessió d'ajudes, activitats formatives i de participació en emergències, a càrrec dels recursos i pressupostos de la Generalitat per a l'exercici 2009 i següents, hauran d'estar inscrites en el Registre dels Servicis de Voluntariat de Protecció Civil de la Comunitat Valenciana.»  
Disposició final  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 4 de setembre de 2008  
El conseller de Governació  
Serafín Castellano Gómez


Còpia Permalink ELI